Public procurement notice: Results Of Design Contests
Published: 2020-03-06
Buyer: Εταιρεία Υδρεύσεως και Αποχετεύσεως Πρωτευούσης Α.Ε. (Ε.ΥΔ.Α.Π. Α.Ε.)
Country: GR
Contract type: Services
Procedure: Open procedure
CPV classification: 71322000: Civil engineering design services
Award criteria: Other

Technical requirements: Οριστική μελέτη διασφάλισης υποδομών μεταφοράς ακατέργαστου ύδατος διώρυγας Κιθαιρώνα στην ευρύτερη περιοχή Κοκκινιού, από Χ.Θ. 4+015 έως Χ.Θ. 5+915 και σύνταξη τευχών δημοπράτησης (M199).
Η εκτιμώμενη αξία της σύμβασης ανέρχεται σε 881 320,23 EUR (χωρίς ΦΠΑ) και περιλαμβάνει τις προεκτιμώμενες αμοιβές των παρακάτω επιμέρους κατηγοριών μελετών:
Η μελέτη έχει ενταχθεί στο Πρόγραμμα Επενδύσεων του 2018 της Ε.ΥΔ.Α.Π Α.Ε., με απαίτηση χρηματοδότησης τής σύμβασης από το ελληνικό Δημόσιο, όπως ορίζεται από το άρθρο 15 της σύμβασης μεταξύ ελλ. Δημοσίου και Ε.ΥΔ.Α.Π Α.Ε. (1999), και την επιστολή της ΔΕΥΑΕΛ-Λ18 του Υπ.ΥΠΟ.ΜΕ., με αρ. πρ. 1290/24.11.2017, και υπόκειται στις νόμιμες κρατήσεις, περιλαμβανομένης της κράτησης ύψους 0,07 % υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ. 3 του Ν 4013/2011, καθώς και της κράτησης ύψους 0,06 % υπέρ των λειτουργικών αναγκών της Αρχής Εξέτασης Προδικαστικών Προσφυγών, σύμφωνα με το άρθρο 350 παρ. 3 του Ν. 4412/2016.
Οι μονάδες φυσικού αντικειμένου, τα ποσοτικά στοιχεία από το τεύχος τεχνικών δεδομένων και οι τιμές μονάδος που χρησιμοποιήθηκαν για τους υπολογισμούς των άνω προεκτιμώμενων αμοιβών, αναφέρονται αναλυτικά στο τεύχος προεκτιμώμενων αμοιβών.
Οι οικονομικοί φορείς οφείλουν για την υποβολή της τεχνικής και της οικονομικής προσφοράς, να μελετήσουν τα τεχνικά στοιχεία του έργου· η δε οικονομική τους προσφορά, περιλαμβάνει τη συνολική αμοιβή τους για το σύνολο τού προς μελέτη αντικειμένου, όπως αυτό προδιαγράφεται στον φάκελο δημόσιας σύμβασης. Τεκμαίρεται σχετικά ότι ο ανάδοχος έλαβε υπόψη, κατά τη μελέτη του φακέλου δημόσιας σύμβασης, την πιθανότητα να μην αντιστοιχούν οι ποσότητες μονάδων φυσικού αντικειμένου, που αναφέρονται στο τεύχος της προεκτιμώμενης αμοιβής, στις τελικές ποσότητες που θα απαιτηθούν για την εκπόνηση της μελέτης και διαμόρφωσε ανάλογα την οικονομική του προσφορά. Εφόσον προκύψουν διαφορές, εφαρμόζεται το άρθρο 186 του Ν. 4412/2016.
Ως ημερομηνία έναρξης των προθεσμιών της σύμβασης του αναδόχου, ορίζεται η ημερομηνία υπογραφής του συμφωνητικού.
Η συνολική προθεσμία για την περαίωση του αντικειμένου της σύμβασης, ορίζεται σε 15 μήνες από την υπογραφή του συμφωνητικού.
1) τοπογραφικές μελέτες. Καθαρός χρόνος εκπόνησης μελέτης 2 μήνες από την ημερομηνία της εντολής εκπόνησης των εργασιών από την Υπηρεσία. Προβλεπόμενη υποβολή στο πλαίσιο τού χρονοδιαγράμματος του έργου: 3 μήνες από την ημερομηνία υπογραφής του συμφωνητικού·
2) γεωλογικές, υδρογεωλογικές, γεωφυσικές έρευνες και μελέτες. Καθαρός χρόνος εκπόνησης μελέτης 3 μήνες. Προβλεπόμενη υποβολή στο πλαίσιο τού χρονοδιαγράμματος του έργου: 6 μήνες από την ημερομηνία υπογραφής του συμφωνητικού·
3) γεωτεχνικές έρευνες και μελέτες. Καθαρός χρόνος εκπόνησης μελέτης: 5 μήνες. Προβλεπόμενη υποβολή στο πλαίσιο τού χρονοδιαγράμματος του έργου: 8 μήνες από την ημερομηνία υπογραφής του συμφωνητικού·
4) στατικές και υδραυλικές μελέτες. Καθαρός χρόνος εκπόνησης μελέτης: 2 μήνες έκαστη. Προβλεπόμενη υποβολή στο πλαίσιο τού χρονοδιαγράμματος του έργου: 10,5 μήνες από την ημερομηνία υπογραφής του συμφωνητικού·
5) μελέτη Σ.Α.Υ. - Φ.Α.Υ. και σύνταξη τευχών δημοπράτησης. Καθαρός χρόνος εκπόνησης μελέτης: 2 μήνες. Προβλεπόμενη υποβολή στο πλαίσιο τού χρονοδιαγράμματος του έργου: 13 μήνες από την ημερομηνία υπογραφής του συμφωνητικού·
6) τεύχος παρακολούθησης οργάνων κλισιομέτρου - πιεζομέτρου. Καθαρός χρόνος παρακολούθησης: 7 μήνες. Προβλεπόμενη υποβολή στο πλαίσιο τού χρονοδιαγράμματος του έργου: 13 μήνες από την ημερομηνία υπογραφής του συμφωνητικού.
Κριτήριο ανάθεσης της σύμβασης είναι η «πλέον συμφέρουσα από οικονομικής άποψης προσφορά», βάσει βέλτιστης σχέσης ποιότητας - τιμής.
Για να προσδιοριστεί η πλέον συμφέρουσα από οικονομικής άποψης προσφορά, βάσει βέλτιστης σχέσης ποιότητας - τιμής, θα αξιολογηθούν οι τεχνικές και οικονομικές προσφορές των προσφερόντων, με βάση τα παρακάτω κριτήρια και υποκριτήρια, καθώς και τη σχετική στάθμισή τους, όπως αυτά περιγράφονται αναλυτικά στο άρθρο 21 της διακήρυξης.